Jabarkan Pérangan awak dari Asu dalam bahasa jawa

Kabèh asu kang séhat, tanpa deleng ukuran lan jinisé, duwéni struktur rangka kang mèmper marang siji lan liyané sanadyan ana variasi rangka ing antarané jinis asu. Wujud rangka kang mèmper iku ora deleng marang cacah balung ing buntut. Rangka asu iku cocog kanggo lumayu. Balung asu ing geger lan gulu duwéni otot geger kang melar lan kuwat. Balung iga kang dawa nyebabkaké ruwang kang gedhé kanggo jantung lan paru-paru. Asu duwéni pundhak kang ora nyambung marang rangka, mula duwéni fleksibilitas kang apik.

Dwarfisme digunakaké kanthi selektif marang sawenèh jinis asu amarga sikil kang cendhak duwéni guna. Jinis asu iku antarané dacshunds lan corgis. Sakéhé asu duwéni 26 balung geger ing buntuté, nanging sapérangan asu buntut cendhak duwéni sakora-orané telu balung.

Dibandingaké marang asal-usulé asu, kaya ta srenggala, pangembangbiakan selektif (selective breeding) nalika dhomestikasi nyebabkaké ukuran rangka asu saya gedhé, kaya ta ras asu mastiff, uga bisa ditemoni ing jinis asu kang luwih cilik kaya ta terrier.

Cumplung asu duwéni anasir kang mèmper marang siji lan liyané tanpa deleng turunané, nanging ing beda jinis asu duwéni wujud tengkorak kang beda banget. Wujud telung tengkorak dhasar ya iku dolichocephalic mendawa kang bisa dideleng ing asu bebedag kang ngutamaké mata, mesocephalic tengahan utawa jinis mesaticephalic, lan jinis brachycephalic kang cendhèk banget lan amba kaya ta tengkorak ras mastiff.